“เงินบาท” เปิด 33.58 บ./ดอลลาร์ แนะจับตา CPI สหรัฐ 14 ก.พ.นี้
“เงินบาท” เช้านี้ (10 ก.พ.) เปิด 33.58 บ./ดอลลาร์ แนะจับตาตัวเลขเงินเฟ้อสหรัฐ 14 ก.พ.นี้ ส่วนกรอบบาทคาด เคลื่อนไหวช่วง 33.40 - 33.75 บาท/ดอลลาร์
“เงินบาท” เช้านี้ (10 ก.พ.) เปิด 33.58 บ./ดอลลาร์ แนะจับตาตัวเลขเงินเฟ้อสหรัฐ 14 ก.พ.นี้ ส่วนกรอบบาทคาด เคลื่อนไหวช่วง 33.40 - 33.75 บาท/ดอลลาร์
10 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้ (10 ก.พ.66) เปิดตลาด 33.58 บาท/ดอลลาร์ อ่อนค่าเมื่อเทียบกับราคาปิดตลาดเมื่อวันวานที่ระดับ 33.48 บาท/ดอลลาร์
โดยค่าเงินดอลลาห์สหรัฐยังคงเคลื่อนไหวอยู่ในกรอบ 33.45 – 33.75 บาท/ดอลลาร์ และยังคงผันผวน หลังอัตราผลตอบแทนพันธบัตรรัฐบาลสหรัฐที่ปรับตัวลดลง จากตัวเลขว่างงานสูงกว่าคาด ประกอบกับ ตัวเลขผู้ยื่นขอสวัสดิการว่างงานครั้งแรกเพิ่มขึ้น 13,000 ราย  และสูงกว่าที่นักวิเคราะห์คาดการณ์ที่ระดับ 190,000 ราย อย่างไรก็ตามตลาดยังคงกังวลต่อการปรับขึ้นดอกเบี้ย หลังจากเฟดเมมเบอร์หลายท่านออกมาสนับสนุนการขึ้นดอกเบี้ยต่อเนื่องของเฟด
ส่วนนักลงทุนจับตาดัชนีราคาผู้บริโภค (CPI) ในวันที่ 14 ก.พ. รวมทั้งถ้อยแถลงของเจ้าหน้าที่เฟด เพื่อหาสัญญาณบ่งชี้ทิศทางอัตราดอกเบี้ยของเฟดในครั้งต่อๆไป
โดยมองกรอบค่าเงินบาทวันนี้ เคลื่อนไหวช่วง 33.40 – 33.75 บาท/ดอลลาร์ แนะผู้นำเข้า ควรซื้อเงินตราต่างประเทศเพื่อป้องกันความเสี่ยง ส่วนผู้ส่งออก ขายเงินตราต่างประเทศที่ระดับเหนือ 33.70 บาท/ดอลลาร์